Diari Oficial de la Generalitat Valenciana


Sumari del DOGV 7466, del 16-02-2015 (2015/1300)

ORDE 4/2015, de 30 de gener, de la Conselleria de Presidència i Agricultura, Pesca, Alimentació i Aigua, per la qual es convoquen eleccions en 2015 per a la renovació dels vocals dels consells reguladors o òrgans de gestió de les figures de qualitat diferenciada agroalimentària de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/01/30/4/dof/vci/html**

### Dades del document

Número de DOGV
:   7466

Data del DOGV
:   16-02-2015

Secció del DOGV
:   I. DISPOSICIONS GENERALS

Número del document
:   2015/1300


Data del document
:   30-01-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Descriptors 

:   * Conselleria de Presidència i Agricultura, Pesca, Alimentació i Aigua
    * eleccions
    * legislació
    * denominació d'origen

ORDE 4/2015, de 30 de gener, de la Conselleria de Presidència i Agricultura, Pesca, Alimentació i Aigua, per la qual es convoquen eleccions en 2015 per a la renovació dels vocals dels consells reguladors o òrgans de gestió de les figures de qualitat diferenciada agroalimentària de la Comunitat Valenciana. [2015/1300]  
Transcorreguts quatre anys des de l'últim procés electoral amb la renovació conseqüent dels plens dels consells reguladors o òrgans de gestió de les denominacions de qualitat de la Comunitat Valenciana, d'acord amb allò que s'ha previst en la seua normativa particular, és procedent novament la renovació dels vocals electes que formaran estos plens.  
Per raons d'economia, temps i recursos és aconsellable la celebració simultània dels diferents processos electorals per a la renovació dels vocals dels plens de consells reguladors i del Comité d'Agricultura Ecològica de la Comunitat Valenciana.  
Per mitjà de la present orde es convoca la celebració d'eleccions i se n'establixen les bases i els elements necessaris de tramitació fins a la renovació dels plens dels consells reguladors o òrgans de gestió de les figures de qualitat agroalimentària de la Comunitat Valenciana.  
  
Per tot això, amb la consulta prèvia als òrgans de gestió de les figures de qualitat agroalimentària i organitzacions d'interés de la Comunitat Valenciana, d'acord amb el que preveu l'article 7 del Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana, en la seua redacció vigent, i l'article 19 del Decret 8/2007, de 19 de gener, del Consell, pel qual s'aprova el reglament de la Llei 2/2005, de 27 de maig, de la Generalitat, d'ordenació del sector vitivinícola de la Comunitat Valenciana, i vista la proposta de la Direcció General d'Empreses Agroalimentàries i Pesca, en l'exercici de les funcions que tinc atribuïdes d'acord amb el que establix l'article 28 de la Llei 5/1983, de 30 de desembre, del Consell,  
  
  
ORDENE  
  
Primer  
Es convoquen eleccions per a la renovació dels vocals i la constitució posterior dels plens dels consells reguladors de:  
1. Les denominacions d'origen protegides:  
a) Víniques: Alacant, Utiel-Requena, València.  
b) No víniques: Carxofa de Benicarló, Arròs de València, Xufa de València, Kaki Ribera del Xúquer, Nespres Callosa d'en Sarrià, Raïm de Taula Embossat Vinalopó.  
2. Les indicacions geogràfiques protegides no víniques Cireres de la Muntanya d'Alacant, Cítrics Valencians, Xixona i Torró d'Alacant.  
3. La denominació específica Begudes Espirituoses Tradicionals d'Alacant.  
4. Així com el Comité d'Agricultura Ecològica de la Comunitat Valenciana.  
  
Segon  
En el procediment electoral i els actes que se'n deriven caldrà ajustar-se al que preveuen els apartats de la present orde i els seus annexos.  
  
Tercer  
Es faculta el secretari autonòmic competent en matèria d'agricultura perquè puga dictar els actes i les resolucions que siguen necessaris per a l'aplicació del que disposa la present orde.  
  
Quart  
La present orde produirà efectes a partir de l'endemà de la seua publicació en el Diari Oficial de la Comunitat Valenciana.  
  
Quint  
Contra este acte, que posa fi a la via administrativa, es pot interposar potestativament un recurs de reposició davant del conseller de Presidència i d'Agricultura, Pesca, Alimentació i Aigua en el termini d'un mes comptat des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 de gener de 2015  
  
El conseller de Presidència i   
Agricultura, Pesca, Alimentació i Aigua  
JOSÉ CÍSCAR BOLUFER  
  
  
  
ANNEX I  
Bases del procediment electoral  
  
U. Normativa aplicable  
1. El procediment electoral i tots els actes que se'n deriven es regiran per la present orde i els preceptes vigents de cada un dels reglaments dels consells reguladors de les denominacions, indicacions i del Comité d'Agricultura Ecològica, tots de la Comunitat Valenciana, en relació amb les previsions sobre el règim electoral que hi continguen, a més del que preveu el Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana, en la seua redacció vigent, el Decret 8/2007, de 19 de gener, del Consell, pel qual s'aprova el reglament de la Llei 2/2005, de 27 de maig, de la Generalitat, d'ordenació del sector vitivinícola de la Comunitat Valenciana, la Llei 2/2005, de 27 de maig, d'ordenació del sector vitivinícola de la Comunitat Valenciana, i la Llei 10/2006, de 26 de desembre, de mesures fiscals, de gestió administrativa i financera i d'organització de la Generalitat.  
  
2. Supletòriament hi serà aplicable la Llei 1/1987, de 31 de març, Electoral Valenciana.  
3. El procés electoral de cada denominació, indicació i agricultura ecològica serà assumit íntegrament pel consell regulador o comité actual i respectiu, de forma autònoma i regit pels principis generals de publicitat, transparència i democràcia, i ha d'haver-hi un equilibri adequat en la representació dels diferents interessos concurrents, de conformitat amb els seus reglaments respectius.  
4. Cada consell regulador o comité informarà permanentment del desenrotllament del seu procés electoral a la Conselleria de Presidència i d'Agricultura, Pesca, Alimentació i Aigua (d'ara en avant, CPAPAA) a través de la Direcció General d'Empreses Agroalimentàries i Pesca, bé per iniciativa pròpia o bé a instàncies d'esta.  
  
Dos. Còmput de terminis i calendari electoral  
1. El dia en què la present orde produïsca els seus efectes serà el dia D, i es computaran els terminis en dies naturals amb referència a este.  
2. En aquells casos en què l'últim dia d'un termini coincidisca amb diumenge o festiu nacional, autonòmic o local (referit este últim a la població on s'ubique el consell regulador de què es tracte), s'habilita a este efecte el dia hàbil següent. Excepcionalment, cada junta electoral (d'ara en avant, JED) podrà acordar la no-habilitació del dia hàbil següent, sempre que no es vegen afectats els terminis de presentació de candidatures o recursos establits en la present orde.  
3. El calendari, en dies naturals, a què s'ajustaran les actuacions de la JED de cada denominació, indicació i agricultura ecològica, així com els terminis per a exposar els censos, proclamar els candidats a vocals, constituir les meses electorals, designar els vocals i suplents, la proposta de nomenament de presidents i les altres actuacions, figura en l'annex II.  
  
Tres. Juntes electorals  
Es crea una JED per a cada denominació, indicació i agricultura ecològica esmentades en l'apartat u del present annex I, que tindrà la seu en el domicili del consell regulador o comité de què es tracte.  
  
Quatre. Composició de cada JED  
1. La composició de la JED serà la següent:  
1.1. President: el director dels servicis territorials de la província en què es trobe ubicat el consell regulador o bé un funcionari del dit servici territorial, amb la delegació expressa prèvia per part del director corresponent dels servicis territorials per a actuar en la dita condició.  
  
Per a la IGP Cítrics Valencians i el Comité d'Agricultura Ecològica de la Comunitat Valenciana serà president el director territorial de València o el funcionari dels servicis territorials en qui este delegue la dita funció.  
1.2. Secretari: el director, gerent o secretari, segons el que preveu el reglament de cada consell o comité, encarregat de l'activitat administrativa de cada consell.  
1.3. Vocals: per a cada una de les denominacions seran els següents:  
a) Denominacions d'origen protegides víniques: Alacant, Utiel-Requena i València:  
- Un representant de cada una de les organitzacions professionals agràries implantades en l'àmbit de la denominació d'origen protegida de la Comunitat Valenciana.  
- Un representant de cada una de les associacions empresarials.  
- Un representant del sector associatiu de la producció, o siga, dels productors agrupats en cooperatives o societats agràries de transformació.  
- Un representant de cellers embotelladors.  
- Un representant de cellers no inclosos en l'apartat anterior.  
b) Denominacions d'origen protegides no víniques:  
Carxofa de Benicarló:  
- Un representant de cada una de les organitzacions professionals agràries implantades en l'àmbit de la denominació d'origen protegida de la Comunitat Valenciana.  
- Un representant del sector magatzemista-condicionador-envasador.  
  
Arròs de València:  
- Un representant de cada una de les organitzacions professionals agràries implantades en l'àmbit de la denominació d'origen protegida de la Comunitat Valenciana.  
- Un representant d'indústries manipuladores.  
  
Xufa de València:  
- Un representant de cada una de les organitzacions professionals agràries implantades en l'àmbit de la denominació d'origen protegida de la Comunitat Valenciana.  
- Un representant del sector de llavat i comercialització de Xufa de València i d'elaboració, envasament i expedició d'orxata de xufa de València i de productes alimentaris elaborats amb xufa de València.  
  
  
Kaki de la Ribera del Xúquer:  
- Un representant de cada una de les organitzacions professionals agràries implantades en l'àmbit de la denominació d'origen protegida de la Comunitat Valenciana.  
- Un representant del sector de magatzemistes-manipuladors comercialitzadors.  
  
Nespres Callosa d'en Sarrià:  
- Un representant de cada una de les organitzacions professionals agràries implantades en l'àmbit de la denominació d'origen protegida de la Comunitat Valenciana.  
- Un representant d'associacions empresarials, siguen o no cooperativa.  
  
Raïm de Taula Embossat Vinalopó:  
- Un representant de cada una de les organitzacions professionals agràries implantades en l'àmbit de la denominació d'origen protegida de la Comunitat Valenciana.  
- Un representant del sector magatzemista-condicionador-envasador.  
  
c) Indicacions geogràfiques protegides no víniques:  
Cireres de la Muntanya d'Alacant:  
- Un representant de cada una de les organitzacions professionals agràries implantades en l'àmbit de la indicació geogràfica protegida de la Comunitat Valenciana.  
- Un representant del sector magatzemista-condicionador-envasador.  
  
Cítrics Valencians:  
- Un representant de cada una de les organitzacions professionals agràries implantades en l'àmbit de la indicació geogràfica protegida de la Comunitat Valenciana.  
- Un representant del sector magatzemista-condicionador-envasador.  
  
Xixona i Torró d'Alacant:  
- Un representant de cada una de les organitzacions professionals agràries implantades en l'àmbit de la indicació geogràfica protegida de la Comunitat Valenciana.  
- Un representant del sector d'elaboradors-envasadors-comercialitzadors.  
  
d) Denominació Específica Begudes Espirituoses Tradicionals d'Alacant:  
- Un representant de cada una de les organitzacions professionals agràries implantades en l'àmbit de la denominació específica de la Comunitat Valenciana.  
- Un representant del sector d'elaboradors-embotelladors.  
  
e) Comité d'Agricultura Ecològica de la Comunitat Valenciana:  
- Un representant de cada una de les organitzacions professionals agràries implantades en l'àmbit de la Comunitat Valenciana.  
- Un representant del sector d'empreses d'elaboració, envasament o comercialització de productes.  
- Un representant d'empreses importadores de països tercers, si és el cas.  
  
2. Per a les propostes de nomenament dels representants de les organitzacions professionals agràries implantades en els àmbits de les DOP, IGP, agricultura ecològica o denominació específica de la Comunitat Valenciana i, si és el cas, de les associacions empresarials o entitats semblants afectades pel procés electoral, segons cada denominació, indicació i agricultura ecològica, seran necessaris els requisits següents:  
  
2.1. Certificat d'estar inscrites en l'oficina de depòsit d'estatuts corresponent.  
2.2. Acord de l'òrgan de govern corresponent a cada una de les dites entitats per mitjà del qual se'n designa el representant i, si és el cas, els suplents.  
2.3. En el cas que les dites entitats estiguen integrades en una altra de rang superior, aquelles no podran designar representant si les de major àmbit el presenten.  
2.4. Les representacions esmentades podran recaure en una mateixa persona física en el cas que les entitats respectives ho consideren oportú o necessari si no disposen de les necessàries per a cobrir totes les JED.  
  
3. Si algun dels designats per a formar part d'una JED pretén concórrer a les eleccions ho comunicarà, en el termini d'un dia, al secretari en el moment de la constitució inicial a l'efecte de la seua substitució.  
  
  
4. Les dites propostes de nomenament es presentaran davant del consell regulador de què es tracte l'endemà de l'entrada en vigor d'esta orde (D + 1) i el seu president efectuarà el nomenament dels vocals corresponents en els dos dies següents, D + 1 + 2, (D + 3).  
  
  
5. L'endemà, D + 3 + 1 (D + 4), tindrà lloc la constitució provisional de les JED, contra la qual es podrà recórrer, D + 4 + 2 (D + 6), davant del president del consell regulador o òrgan de gestió, que resoldrà als tres dies D + 6 + 3 (D + 9), i quedaran definitivament constituïdes l'endemà.  
  
Cinc. Funcions de les JED  
1. Publicar les llistes d'inscrits en els diferents registres de la denominació, indicació i agricultura ecològica respectives per subzones, si és el cas, per a formar els censos d'electors i elegibles corresponents, i ordenar la seua exposició pública en el consell regulador o comité respectius, oficines comarcals de la CPAPAA, cooperatives i societats agràries de transformació afectades per este procés electoral.  
  
Així mateix, enviaran un exemplar dels dits censos als servicis territorials de la província en què radique la demarcació geogràfica de cada denominació. Totes les JED remetran a la Direcció General d'Empreses Agroalimentàries i Pesca un exemplar de tots els censos amb independència d'on radique la denominació, indicació i agricultura ecològica corresponents.  
2. Resoldre les reclamacions i els recursos presentats. En tot cas, en l'expedient de cada una de les reclamacions o recursos presentats constarà un informe prou raonat de la resolució adoptada per la JED afectada. Es donarà compte documental d'estos i de la seua resolució a la Direcció General d'Empreses Agroalimentàries i Pesca.  
  
3. Aprovar els censos definitius.  
4. Rebre els escrits de presentació de candidats a vocals.  
5. Proclamar vocals.  
6. Designar els membres de les meses electorals.  
7. Vigilar el correcte desenrotllament de les votacions.  
8. Proclamar els vocals electes.  
9. Garantir tot el procés electoral fins a la proposta de president del consell regulador.  
  
Sis. El secretari autonòmic  
Els directors dels servicis territorials, o funcionari en qui estos deleguen, com a presidents de cada una de les JED dels consells reguladors ubicats en cada una de les diferents províncies, informaran el secretari autonòmic puntualment i de manera immediata sobre totes les actuacions dutes a terme per les JED i les incidències que es puguen produir al llarg dels diferents processos electorals.  
  
  
Set. Formació dels censos electorals  
1. Els censos electorals hauran d'elaborar-se pels consells reguladors i comité, i estaran integrats pels titulars inscrits en els registres de cada denominació, indicació i agricultura ecològica.  
2. La relació dels censos electorals serà la que conste expressament en els reglaments d'aquells consells reguladors o òrgans de gestió el reglament vigent dels quals estiga adaptat a la nova personalitat jurídica com a corporacions de dret públic de base privada, d'acord amb el que preveuen la Llei 10/2006, de 26 de desembre, de Mesures Fiscals, de Gestió Administrativa i Financera i d'Organització de la Generalitat; el Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana (en la redacció que en fa el Decret 46/2010, de 12 de març, pel qual es modifiquen determinats articles del Decret 222/2007); el Decret 8/2007, de 19 de gener, del Consell, pel qual s'aprova el reglament de la Llei 2/2005, de 27 de maig, de la Generalitat, d'Ordenació del Sector Vitivinícola de la Comunitat Valenciana. En el supòsit que el reglament no establisca la relació dels censos electorals i no hi haja norma interna sobre el procés electoral aprovada pel consell regulador o òrgan de gestió, caldrà ajustar-se al que s'acorde i es comunique respecte d'això, de manera expressa, a la JED per part del consell el D + 10 del calendari electoral de l'annex II d'esta orde.  
  
3. Una vegada que produïsca efectes la present orde, aquells consells reguladors o comité els reglaments vigents dels quals no estiguen adaptats a la nova personalitat jurídica com a corporacions de dret públic de base privada, d'acord amb el que preveuen els cossos normatius mencionats en l'apartat 2 de la present base, respecte a la relació dels censos electorals caldrà ajustar-se al que s'acorde i es comunique respecte d'això, de manera expressa, a la JED per part del consell o òrgan de gestió el D + 10 del calendari electoral de l'annex II d'esta orde.  
  
Huit. Condicions per a figurar en els censos respectius  
1. Per a figurar en els censos esmentats en l'apartat anterior serà imprescindible:  
1.1. Estar inscrit en els registres corresponents del consell regulador o comité de què es tracte abans de la publicació d'esta orde o, en tot cas, que la inscripció s'haja sol·licitat amb anterioritat, amb comprovació prèvia.  
1.2. Estar en ple ús dels seus drets civils.  
1.3. Complir els requisits que, respecte d'això, determine el reglament del consell regulador.  
2. En el cas dels consells reguladors de les denominacions d'origen Alacant, València o altres que puguen assimilar-se, quan un productor titular d'una explotació en tinga una part adherida a cooperatives o societats agràries de transformació i una altra no, només tindrà dret a ser elector i elegible en el cens on tinga major superfície. Si esta és igual en els censos A i B, només figurarà en el cens A.  
3. S'entén com a titular del dret el mateix que figure en els registres del consell regulador o comité.  
  
Nou. Confecció dels censos electorals  
1. Els censos es presentaran en impresos segons el model de l'annex III, i hi constaran els titulars per orde alfabètic del primer cognom, o el nom de l'entitat si es tracta de persones jurídiques.  
2. També s'admetran llistes informàtiques que proporcionen, com a mínim, la mateixa informació i estiguen diligenciats com es preveu en l'annex III esmentat.  
  
Deu. Admissió i exposició de censos  
1. Una vegada elaborats per cada JED fins al dia D + 10 + 5 (D + 15) els censos corresponents en nombre d'exemplars necessaris per a la seua exposició, i amb les comprovacions prèvies que estime necessàries, es diligenciaran amb les firmes del secretari i el vistiplau del seu president, i s'ordenarà la seua remissió als punts d'exposició esmentats en la base cinc, apartat 1, del present annex I.  
2. La seua exposició pública durarà tres dies, D + 15 + 3 (D + 18).  
3. Durant l'exposició pública podran presentar-se reclamacions davant de les JED contra les llistes dels censos electorals fins al dia D + 18 + 2 (D + 20). Posteriorment, cada JED resoldrà els dits recursos, D + 20 + 3 (D + 23).  
4. Fins al D + 23 + 1 (D + 24), s'exposaran els censos definitius per les JED en la seua seu i, opcionalment, en els llocs esmentats en la base cinc, apartat 1, d'esta orde.  
5. Les dades personals que figuren en el cens només podran ser utilitzades per als fins de la consulta. La publicitat es limitarà als llocs establits, en la forma i pel temps necessari perquè els electors puguen comprovar i rectificar les seues dades.  
  
Onze. Gestió de les urnes, sobres i paperetes  
1. Les urnes per a efectuar la votació seran facilitades pels secretaris dels ajuntaments o homòlegs de les entitats on s'ubiquen meses electorals, a petició de les JED.  
2. Els sobres i paperetes seran elaborats i entregats per les JED a les meses electorals de la seua denominació, indicació i agricultura ecològica, contra rebut firmat pel seu president, es confeccionaran en diferents colors: blanc per al cens A, groc per al cens B, verd per al cens C i rosa per al cens D.  
3. Quan el dit material haja sigut elaborat per les candidatures haurà de ser visat o autoritzat, prèviament a la seua entrega, per la JED respectiva.  
  
Dotze. Identificació de les urnes i paperetes  
1. En cada mesa electoral haurà d'haver-hi una urna per a cada cens dels determinats en la base set del present annex I, amb els distintius «Cens A», «Cens B» i, si és el cas, «Cens C» i «Cens D», segons allò que s'ha previst per a cada denominació, indicació i agricultura ecològica.  
2. Les JED, atenent raons d'economia o rapidesa, podran variar els colors abans expressats o la seua tonalitat.  
3. En cap cas el nombre de sobres i paperetes rebuts per cens de cada JED pels presidents de mesa serà inferior al doble dels seus electors.  
  
Tretze. Contingut de les paperetes  
1. Les paperetes electorals expressaran el nom i, si és el cas, la sigla i/o emblema de l'organització, associació, federació, coalició o agrupació d'electors de la candidatura, amb el nom i cognoms, o la raó social, dels candidats i dels seus suplents, segons l'orde de col·locació.  
  
2. En cada papereta constaran tants candidats com vocals corresponguen al grup en què es vote, i també podrà contindre fins a un nombre igual de suplents, segons el nombre d'elegibles del cens corresponent.  
  
  
Catorze. Sol·licitud de proclamació i candidatures  
1. Per a l'elecció dels vocals representatius dels censos a què es referix l'apartat set del present annex I, seran electors i elegibles els inclosos en cada un dels dits censos.  
2. Les candidatures per a l'elecció de vocals dels consells reguladors o comité de les denominacions, indicacions i agricultura ecològica esmentades en la base u del present annex I que hagen de representar cada un dels censos es presentaran per mitjà de sol·licitud de proclamació davant de cada JED, en el termini de dos dies comptats a partir de la finalització del termini d'exposició dels censos definitius, és a dir, fins al dia D + 24 + 2 (D + 26).  
3. La representació dels diferents sectors i el nombre de vocals seran els que consten expressament en els reglaments d'aquells consells reguladors o òrgans de gestió el reglament vigent dels quals estiga adaptat a la nova personalitat jurídica com a corporacions de dret públic de base privada d'acord amb el que preveuen la Llei 10/2006, de 26 de desembre, de mesures fiscals, de gestió administrativa i financera i d'organització de la Generalitat; el Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana (en la redacció que en fa el Decret 46/2010, de 12 de març, pel qual es modifiquen determinats articles del Decret 222/2007); la Llei 2/2005, de 27 de maig, d'ordenació del sector vitivinícola de la Comunitat Valenciana, en la redacció vigent que en fa la Llei 16/2010, de 27 de desembre, de mesures fiscals, de gestió administrativa i financera i d'organització de la Generalitat; el Decret 8/2007, de 19 de gener, del Consell, pel qual s'aprova el Reglament de la Llei 2/2005, de 27 de maig, de la Generalitat, d'ordenació del sector vitivinícola de la Comunitat Valenciana. En el supòsit que el reglament no establisca la representació dels diferents sectors i el nombre de vocals, i no hi haja norma interna sobre el procés electoral aprovada pel consell regulador o òrgan de gestió, caldrà ajustar-se al que s'acorde i es comunique respecte d'això, de manera expressa, a la JED per part del consell o òrgan de gestió el D + 10 del calendari electoral de l'annex II d'esta orde.  
  
  
4. Una vegada que produïsca efectes la present orde, aquells consells reguladors els reglaments vigents dels quals no estiguen adaptats a la nova personalitat jurídica com a corporacions de dret públic de base privada, d'acord amb el que preveuen els cossos normatius mencionats en l'apartat 3 de la present base, respecte a la representació dels diferents sectors i el nombre de vocals caldrà ajustar-se al que s'acorde i es comunique respecte d'això, de manera expressa, a la JED per part del consell o òrgan de gestió el D + 10 del calendari electoral de l'annex II d'esta orde.  
  
Quinze. Presentació de candidatures  
1. Per als censos de productors agraris, podran presentar candidatures les organitzacions professionals agràries implantades en els àmbits de les DOP, IGP, agricultura ecològica o denominació específica de la Comunitat Valenciana en col·laboració, si és el cas, amb les cooperatives, les seues unions o federacions, així com les agrupacions d'electors que estiguen avalades per un mínim del 5 per cent del total del cens de què es tracte.  
2. Per als censos diferents dels de productors agraris, i sempre que estiguen implantades en les zones de producció quan estes estiguen previstes en el reglament respectiu del consell regulador o comité, podran presentar candidatures les associacions empresarials i les cooperatives, a través dels seus òrgans de representació. Així mateix, les agrupacions d'electors que siguen avalades pel cinc per cent, almenys, del total d'electors del cens respectiu.  
  
Setze. Requisits de les candidatures  
1. Les llistes es presentaran davant de les JED corresponents, i expressaran clarament les dades següents:  
1.1. Denominació de l'entitat (organització, associació, federació o agrupació) que les proposa.  
1.2. Nom i cognoms o raó social dels candidats inclosos.  
  
1.3. Orde de col·locació dels candidats i els seus suplents, dins de cada llista.  
2. El secretari de la JED diligenciarà les llistes presentades, farà constar la data i l'hora de presentació i n'expedirà un rebut si li és sol·licitat. Així mateix, adjudicarà a cada llista un número d'orde de presentació.  
3. Les llistes es presentaran acompanyades de declaracions d'acceptació de les candidatures, subscrites pels candidats, que hauran de posseir les condicions d'elegibilitat. En el cas de funcionaris, estos hauran de presentar la seua compatibilitat, que es determinarà d'acord amb el que dispose la normativa vigent sobre incompatibilitats dels funcionaris.  
  
  
Dèsset. Limitacions a les candidatures  
1. Cap organització integrada en una altra superior podrà presentar llista pròpia de candidats, si n'ha presentat la de major àmbit.  
2. Tampoc no podrà presentar cap associació empresarial federada o coalitzada si en presenta la federació o coalició respectiva.  
3. Cap organització podrà presentar més d'una llista de candidats per al mateix cens. En cas contrari, seran rebutjades totes.  
  
4. Les llistes que presenten les organitzacions professionals agràries, les associacions empresarials i, si és el cas, les federacions de cooperatives hauran d'estar subscrites pels qui exercisquen la seua representació, d'acord amb els seus estatuts.  
5. Les candidatures de les agrupacions d'electors seran representades pels seus promotors, i s'acreditarà la identitat dels firmants davant de la JED corresponent, la qual comprovarà si les propostes i adherits figuren en el cens respectiu.  
6. En la presentació de les candidatures no podran utilitzar-se símbols o identificacions pròpies dels partits polítics.  
  
Díhuit. Proclamació de les candidatures, exposició i reclamacions  
  
1. Finalitzat el termini de presentació de candidatures, D + 26, l'endemà, D + 26 + 1 (D + 27), les JED les proclamarà, excepte causa d'inelegibilitat o no-inclusió en el cens, circumstàncies que, denunciades o apreciades per la JED, suposaran l'exclusió del candidat o candidats.  
  
2. Una vegada proclamades les diferents candidatures, cada JED n'acordarà l'exposició pública en la seua seu durant dos dies, D + 27 + 2 (D + 29).  
3. Durant l'exposició pública i fins al D + 30, podran presentar-se recursos contra la proclamació de candidatures davant de la JED, que haurà de resoldre, D + 30 + 1 (D + 31), i haurà de comunicar la resolució corresponent el mateix dia als representants de les candidatures corresponents.  
  
Dènou. Composició de les meses electorals  
1. Es constituiran meses electorals per a realitzar la votació, conservar l'orde, realitzar l'escrutini i vetlar per la puresa del sufragi.  
2. Cada mesa electoral estarà formada per un president i dos adjunts designats per cada JED, per mitjà de sorteig públic el dia D + 31 + 1 (D + 32) entre els electors. Es nomenaran suplents tant per al president com per als adjunts, pel mateix procediment, si això és possible per la quantia del cens. En el cas que algun dels designats siga proclamat candidat a vocal, la JED triarà el seu substitut pel mateix procediment.  
  
3. La fixació de meses electorals podrà determinar-se per sorteig entre un nombre reduït d'electors presentats per entitats diverses com a organitzacions de productors agraris, candidatures, cooperatives, etc., a fi de facilitar el procés electoral.  
4. La condició de membre d'una mesa electoral tindrà caràcter obligatori. Una vegada realitzat el sorteig, es comunicarà als interessats perquè en el termini d'un dia, D + 32 + 1 (D + 33), puguen al·legar excusa documentalment justificada que impedisca la seua acceptació i la JED corresponent resolga definitivament, sense recurs ulterior. La no-acceptació injustificada podrà sancionar-se amb cinc anys d'inhabilitació per a ser vocal.  
  
5. Si la causa impeditiva sobrevinguera després, l'avís es realitzarà immediatament i sempre abans de l'hora de constitució de la mesa electoral. En este cas, la JED resoldrà igualment immediatament.  
6. Si algun dels components de la mesa no compareix en el moment de la seua constitució, el qui ho faça d'ells ho farà saber a la JED corresponent, que podrà designar lliurement les persones més idònies per a garantir el bon orde de l'elecció i l'escrutini, si tampoc hagueren comparegut prou membres per a constituir la mesa.  
  
Vint. Els interventors  
1. Els representants de cada candidatura podran proposar la designació de dos interventors fins al dia D + 29, segons s'indica en l'annex II, davant de cada JED, i el D + 31 serà procedent la seua designació.  
  
2. Els interventors formaran part de les meses electorals, podran presenciar la votació i l'escrutini i firmaran igualment les actes de constitució de la mesa i de l'escrutini.  
3. Els interventors hauran de ser electors de la seua mesa electoral i no candidats, excepte impossibilitat al·legada i apreciada per les JED, a causa del nombre reduït d'electors del cens respectiu.  
4. Les JED expediran, en tot cas, les credencials oportunes perquè estos acrediten la seua condició davant de la mesa electoral.  
  
Vint-i-u. Nombre i lloc de les meses electorals  
El nombre de meses electorals i la seua ubicació per cada una de les seccions existents serà fixat per la JED corresponent, atenent que tots els electors disposen de les majors facilitats possibles per a exercitar el seu dret al vot.  
  
Vint-i-dos. Constitució de les meses electorals  
1. El president i els dos adjunts de cada mesa electoral, així com els seus suplents, es reuniran a les nou hores del dia D + 33 + 1 (D + 34) en el local designat per a esta.  
2. Si el president no hi acudix el substituirà el seu suplent i, si falta este, el primer adjunt i el segon adjunt, per este orde. Els adjunts que ocupen la presidència o que no hi acudisquen seran substituïts pels seus suplents.  
3. En cap cas podrà constituir-se la mesa sense la presència d'un president i dos adjunts.  
4. A les nou hores i mitja el president estendrà l'acta de constitució de la mesa firmada per ell, els adjunts i els interventors, si n'hi ha. En l'acta s'expressarà necessàriament el nom del president i els adjunts que formen la mesa i la relació d'interventors, si n'hi ha, amb indicació de la candidatura que representen.  
5. Així mateix, es farà constar qualsevol incident que afecte el bon orde en els locals, junt amb el nom i cognoms dels qui l'hagen alterat.  
  
6. El president de la mesa tindrà, dins del local, autoritat plena per a mantindre l'orde, assegurar la llibertat dels electors i vetlar per l'observança de la llei.  
  
Vint-i-tres. Documentació de les meses electorals  
La documentació que ompliran les meses electorals respectives, i que remetran a la seua JED, serà la següent:  
a) L'acta de constitució de la mesa.  
b) La relació dels interventors personats.  
c) L'acta d'escrutini, amb indicació dels certificats expedits.  
d) El certificat de l'acta d'escrutini.  
e) La remissió dels tres primers documents serà en sobre tancat.  
  
  
  
Vint-i-quatre. Inici i final de la votació  
1. Estesa l'acta de constitució de la mesa, la votació s'iniciarà a les deu hores del dia D + 34 i continuarà, sense interrupció, fins a les vint hores, llevat que abans de la dita hora haja votat el cent per cent del cens, i en este cas es donarà per acabada la votació i es podrà continuar el procés segons les bases vint-i-nou, trenta i trenta-dos del present annex I.  
2. Només per causa de força major no començarà o se suspendrà, una vegada començat, l'acte de votació, sempre sota la responsabilitat del president de la mesa. Este resoldrà respecte d'això en escrit raonat, que enviarà el mateix dia de la votació immediatament després d'estendre'l, en mà o per correu certificat, a la JED perquè esta comprove la certesa dels motius i declare allò que corresponga, inclús exigint les responsabilitats que pertoquen. Una còpia de l'escrit quedarà en poder del president de la mesa.  
  
Vint-i-cinc. Prohibició de propaganda i decisions del president de la mesa  
1. Ni en els locals electorals ni en els seus voltants es podran formar grups susceptibles d'entorpir, dificultar o coaccionar el lliure exercici del dret de vot.  
2. El president de la mesa prendrà, per a garantir el lliure desenrotllament de la votació, les mesures que estime convenients.  
  
Vint-i-sis. Exercici del dret de vot  
El dret a votar s'exercirà després d'acreditar la inscripció de l'elector en les llistes certificades del cens i la verificació de la seua identitat, per mitjà d'exhibició del seu document nacional d'identitat, passaport o permís de conduir.  
La representació dels electors que siguen persones jurídiques s'acreditarà per mitjà de documentació fefaent.  
  
Vint-i-set. Inici de la votació  
La votació serà personal, lliure i secreta, i el president n'anunciarà l'inici amb les paraules «Comença la votació» o «Empieza la votación».  
  
  
Vint-i-huit. Desenrotllament de la votació  
1. Els electors s'acostaran un a un a la mesa i manifestaran el seu nom i cognoms, o el de l'entitat que representen. Després que els adjunts i, si és el cas, interventors comproven en les llistes dels censos la inclusió del votant i la seua identitat, i després d'anotar que es presenta a votar, l'elector entregarà en pròpia mà al president la papereta introduïda en un sobre del color corresponent.  
2. El president, a la vista del públic i després d'anunciar el nom de l'elector afegint-hi «Vota», depositarà en l'urna el sobre entregat.  
  
Vint-i-nou. Finalització de la votació  
A les vint hores, el president anunciarà que acaba la votació i no permetrà l'entrada en el local a ningú. Preguntarà si algun dels electors presents no ha votat encara, admetrà els vots dels qui es troben dins del local i, a continuació, votaran els membres de la mesa i els interventors, si n'hi ha. Després, tots ells firmaran les actes.  
  
  
Trenta. Escrutini  
Acabada la votació, el president de la mesa electoral la declararà tancada i començarà l'escrutini, en acte públic. Es desprecintarà cada urna, se n'extrauran un a un els sobres, cada papereta del seu sobre, i es llegirà en veu alta la denominació de la candidatura.  
Posarà de manifest cada papereta, una vegada llegida, a la resta de la mesa i al públic, i al final es confrontarà el nombre total de paperetes amb el de votants anotats.  
  
Trenta-un. Vots nuls i en blanc  
1. Són vots nuls:  
1.1. Els emesos en sobres o paperetes no oficials, així com els emesos en papereta sense sobre o en sobre que continga més d'una papereta de distinta candidatura o cens. Quan hi haja en el sobre més d'una papereta de la mateixa candidatura, es computarà com un sol vot.  
  
1.2. Els vots emesos en paperetes en què s'haja modificat, afegit, assenyalat o ratllat noms de candidats compresos en estes o alterat l'orde de col·locació, així com aquelles en què s'haja produït qualsevol altra alteració.  
1.3. Els vots emesos en sobres en què s'haja produït qualsevol alteració de les assenyalades en els paràgrafs anteriors.  
2. Són vots en blanc, però vàlids, els sobres que no continguen papereta.  
  
Trenta-dos. Acta de l'escrutini  
1. Fet el recompte de paperetes segons les operacions anteriors, el president preguntarà si hi ha propostes o reclamacions contra l'escrutini. Si no se'n fan, o després de ser resoltes per la majoria de la mesa, s'anunciarà en veu alta el resultat, amb especificació del nombre d'electors, el nombre de votants, el de vots en blanc, el de vots nuls i els vots obtinguts per cada candidatura.  
2. Els sobres i les paperetes extrets de les urnes es destruiran en presència dels presents, excepte els que hagen sigut objecte de reclamació, que s'uniran a l'acta una vegada rubricada pels membres de la mesa en el seu revers.  
3. Concloses estes operacions, el president, adjunts i interventors, si n'hi ha, de la mesa firmaran l'acta de la sessió i escrutini. Hi expressaran detalladament el nombre d'electors segons les llistes del cens electoral, el nombre de votants, els vots nuls, els vots vàlids, els vots en blanc i els vots obtinguts per cada candidatura, i hi consignaran sumàriament les reclamacions o propostes formulades, les resolucions donades per la mesa i les incidències, si n'hi ha hagut, amb indicació dels noms i cognoms dels qui les van produir.  
  
  
Trenta-tres. Publicació dels resultats i remissió de la documentació a les JED  
1. A continuació s'estendrà un certificat dels resultats i es fixarà en la porta del local en què s'haja realitzat la votació.  
2. Finalment, el president remetrà a la JED el sobre tancat amb l'acta original de l'escrutini, l'acta de constitució de la mesa i la relació d'interventors, i fora, el certificat de l'escrutini. Este sobre tancat serà firmat pels membres de la mesa en la solapa per a garantir-ne el contingut.  
  
Trenta-quatre. Proclamació dels vocals electes  
1. L'endemà, rebuda la documentació en sobre tancat de totes i cada una de les meses electorals, cada JED procedirà a l'obertura i a l'atribució de vocalies i, si és el cas, suplències segons els articles 163.1 i 164.1 de la Llei Orgànica 5/1985, de 19 de juny, del Règim Electoral General, es procedirà a proclamar en acte públic i a través del seu president els vocals electes dels consells reguladors de les denominacions, indicacions i del Comité d'Agricultura Ecològica, se'n publicaran els resultats en la seu de la JED i es remetran immediatament a la Direcció General d'Empreses Agroalimentrias i Pesca.  
  
2. El D + 35 + 2 (D + 37) es podrà recórrer contra la proclamació dels vocals electes davant de la JED.  
3. Transcorregut el termini de l'apartat anterior, la JED remetrà les credencials oportunes als candidats electes.  
  
Trenta-cinc. Constitució del nou consell regulador i elecció de president  
1. Als cinc dies de la votació, D + 38 + 1 (D + 39), el consell regulador en funcions celebrarà la seua última sessió plenària, a fi de donar possessió dels seus càrrecs als vocals electes del nou consell regulador. A continuació, i en la mateixa sessió, el president en funcions cridarà els nous vocals electes que, amb la presentació prèvia de les seues credencials o nomenaments per les institucions, prendran possessió dels seus càrrecs.  
2. Finalitzada la presa de possessió, es constituirà entre els vocals electes una mesa d'edat encarregada de dirigir la sessió. Actuarà com a president el vocal de més edat i com a secretari el més jove, llevat que en el reglament del consell regulador o òrgan de gestió es preveja de manera distinta.  
3. El ple del consell regulador o òrgan de gestió triarà president d'acord amb el que preveu l'article 7, apartat 3, del Decret 222/2007, de 9 de novembre, del Consell, en la redacció que se'n fa en el Decret 46/2010, de 12 de març, del Consell, o, si és el cas, l'apartat 6 de l'article 44 de la Llei 2/2005, de 27 de maig, d'ordenació del sector vitivinícola de la Comunitat Valenciana, en la redacció que en fa la Llei 16/2010, de 27 de desembre, de mesures fiscals, de gestió administrativa i financera i d'organització de la Generalitat.  
  
4. En la presentació de candidats a president del consell regulador s'observarà el següent: els vocals electes seran automàticament candidats (podran autopresentar-se o ser presentats per algun altre vocal com a candidat); tres o més vocals electes podran presentar com a candidats persones que consideren idònies per al càrrec i hagen firmat un document d'acceptació.  
5. Efectuada la votació, s'elevarà acta de l'escrutini en què conste el seu resultat amb constància del nombre de vots obtinguts per cada candidat.  
6. En el cas que el president s'haja triat entre els vocals, caldrà ajustar-se al que preveu el reglament vigent quan estiga adaptat a la nova personalitat jurídica com a corporacions de dret públic de base privada d'acord amb el que preveuen la Llei 10/2006, de 26 de desembre, de Mesures Fiscals, de Gestió Administrativa i Financera i d'Organització de la Generalitat; el Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana (en la redacció que en fa el Decret 46/2010, de 12 de març, pel qual es modifiquen determinats articles del Decret 222/2007); la Llei 2/2005, de 27 de maig, d'ordenació del sector vitivinícola de la Comunitat Valenciana; el Decret 8/2007, de 19 de gener, del Consell, pel qual s'aprova el reglament de la Llei 2/2005, de 27 de maig, de la Generalitat, d'ordenació del sector vitivinícola de la Comunitat Valenciana. En el supòsit que el reglament no preveja res respecte d'això i no hi haja norma interna sobre el procés electoral aprovat pel consell regulador o òrgan de gestió, caldrà ajustar-se al que s'acorde i es comunique respecte d'això, de manera expressa, a la JED per part del consell o òrgan de gestió el D + 10 del calendari electoral de l'annex II d'esta orde.  
  
Una vegada que produïsca efectes la present orde, aquells consells reguladors o òrgans de gestió els reglaments vigents dels quals no estiguen adaptats a la nova personalitat jurídica com a corporacions de dret públic de base privada, d'acord amb el que preveuen els cossos normatius mencionats en el paràgraf anterior d'esta lletra d, respecte al tema de president triat entre els vocals caldrà ajustar-se al que s'acorde i es comunique respecte d'això, de manera expressa, a la JED per part del Consell o òrgan de gestió el D + 10 del calendari electoral de l'annex II d'esta orde.  
7. El president de la mesa d'edat remetrà l'acta de la votació a la Conselleria de Presidència i d'Agricultura, Pesca, Alimentació i Aigua perquè es procedisca al nomenament del president del consell regulador, llevat que en el reglament del consell regulador o òrgan de gestió es preveja de manera distinta.  
8. El vicepresident serà triat d'acord amb el que preveuen l'article 7, apartats 3 i 5, del Decret 222/2007, de 9 de novembre, del Consell, en la redacció que en fa el Decret 46/2010, de 12 de març, del Consell, i l'apartat 6 de l'article 44 de la Llei 2/2005, de 27 de maig, d'ordenació del sector vitivinícola de la Comunitat Valenciana, en la redacció vigent que en fa la Llei 16/2010, de 27 de desembre, de mesures fiscals, de gestió administrativa i financera i d'organització de la Generalitat.  
  
9. En tot cas, les condicions que han de posseir les persones proposades per a president, el seu sistema d'elecció, etc., estaran condicionades al que preveja el reglament vigent de la denominació, indicació corresponent o agricultura ecològica.  
  
Trenta-sis. Possibilitat de no celebració de votacions  
1. En el cas que només es presente una candidatura per a un o més censos no se celebrarà la votació corresponent, sempre que ho acorde la JED.  
2. Per mitjà de comunicació pública es donarà a conéixer la no-celebració de votacions.  
3. Tal circumstància no obsta per a dur a terme tot el procés fins a la proclamació de vocals electes i elecció del president.  
  
Trenta-set. Empats  
Quan es produïsquen empats, l'assignació de vocalies s'efectuarà per sorteig.  
  
  
ANNEX II  
Calendari electoral  
  
D: data d'entrada en vigor de l'orde.  
D + 1 dies naturals: presentació de candidats vocals per a JED, de representants d'organitzacions professionals, empresarials, cooperatives, etc. davant dels consells reguladors.  
D + 1 + 2 (D + 3): nomenament de vocals de les JED pels presidents dels consells reguladors o òrgans de gestió.  
D + 3 + 1 (D + 4): constitució provisional de les JED.  
D + 4 + 2 (D + 6): presentació de possibles recursos contra la designació de vocals de les JED davant dels presidents dels consells reguladors.  
D + 6 + 3 (D + 9): resolució de recursos contra la designació de vocals de les JED.  
D + 9 + 1 (D + 10): constitució definitiva de les JED. Presentació de comunicacions referents a relació de censos, nombre de vocals i sistema de constitució dels plens, quan siga necessària la comunicació expressa.  
  
D + 10 + 5 (D + 15): elaboració de censos i diligenciar els censos per president i secretari de les JED.  
D + 15 + 3 (D + 18): exposició de censos.  
D + 18 + 2 (D + 20): reclamacions als censos davant de les JED.  
D + 20 + 3 (D + 23): resolució de les reclamacions als censos per les JED.  
D + 23 + 1 (D + 24): finalitza el termini d'exposició de censos.  
D + 24 + 2 (D + 26): presentació de candidatures.  
D + 26 + 1 (D + 27): proclamació de candidatures per les JED.  
D + 27 + 2 (D + 29): exposició de candidatures en la seu de cada JED i proposta d'interventors.  
D + 29 + 1 (D + 30): recursos contra les candidatures exposades en les JED.  
D + 30 + 1 (D + 31): resolució dels recursos rebuts anteriors i comunicació per les JED de la resolució dels recursos rebuts als representants dels candidatures, a més de la designació d'interventors.  
  
D + 31 + 1 (D + 32): sorteig públic entre electors per a triar titulars i suplents de les meses electorals i comunicació als interessats de la seua condició de components de les meses.  
D + 32 + 1 (D + 33): al·legacions d'excuses i resolució d'estes, sobre la no-acceptació com a components de mesa.  
D + 33 + 1 (D + 34): constitució de meses electorals a les 09.00 hores, dia de la votació des de les 10.00 hores fins a les 20.00 hores ininterrompudament.  
D + 34 + 1 (D + 35): límit de proclamació de vocals electes per les JED i la seua remissió als servicis territorials i centrals de la CPAPAA.  
  
D + 35 + 2 (D + 37): presentació de recursos, resolució d'estos i comunicació per les JED als recurrents.  
D + 37 + 1 (D + 38): expedició de credencials per les JED.  
D + 38 + 1 (D + 39): constitució de nous consells reguladors i elecció de presidents i vicepresidents.  
  
  
  
ANNEX III  
  
CONSELL REGULADOR DE LA DENOMINACIÓ: ...  
Full número: ...  
  
ELECCIONS PER A RENOVACIÓ DEL CONSELL REGULADOR  
Zona o subzona: ...  
Municipi: ...  
  
CENS (1): ...  
- Número: ...  
- Cognoms i nom del titular persona física o raó social del titular persona jurídica  
- DNI, passaport, permís de conduir, CIF (empresa) número: ...  
- Domicili: ...  
- Secció: ...  
- Dades personals del representant legal que exercirà el dret de vot: en el supòsit de persona jurídica  
  
Observacions d'orde electoral: ...  
  
DILIGÈNCIA: per a fer constar que el present cens provisional de titulars de (2) ..., compost per ... fulls numerats, amb un total d... censats, va estar exposat al públic en els locals d- per a presentar reclamacions durant els dies ... a ..., ambdós inclosos ...., ... d... de 20...  
  
Observació: és convenient que esta última diligència la confeccione el consell regulador en forma d'estampilla (tampó) per a poder col·locar-la en el lloc adequat de l'últim full i en el nombre d'exemplars del cens que siga necessari. N'hi ha prou que els fulls intermedis entre el primer i l'últim, que han de numerar-se, porten com a encapçalament la dita estampilla.  
  
(1) Lletra majúscula que siga procedent.  
(2) Expressió literal del cens corresponent.


Còpia Permalink ELI